প্রাইমারি টেটের পর এবার আপার প্রাইমারিতে শিক্ষক নিয়োগ। জটিলতা কাটাতে উদ্যোগী শিক্ষামন্ত্রী। কোর্টে না গিয়ে চাকরিপ্রার্থীদের সরাসরি শিক্ষা দফতরে অভিযোগ জমা দেওয়ার আবেদন করলেন পার্থ চট্টোপাধ্যায়।
 ওয়েব ডেস্ক : প্রাইমারি টেটের পর এবার আপার প্রাইমারিতে শিক্ষক নিয়োগ। জটিলতা কাটাতে উদ্যোগী শিক্ষামন্ত্রী। কোর্টে না গিয়ে চাকরিপ্রার্থীদের সরাসরি শিক্ষা দফতরে অভিযোগ জমা দেওয়ার আবেদন করলেন পার্থ চট্টোপাধ্যায়। প্যারাটিচার সহ একাধিক সমস্যার জেরে এমনি প্রাইমারি শিক্ষক নিয়োগে জটিলতা ছিল। আদালতের দ্বারস্থ হন অসংখ্য চাকরিপ্রার্থী। তাতে আরও জটিল হয় পরিস্থিতি। এগিয়ে আসে শিক্ষা দফতর। অভিযোগকারীদের সরাসরি শিক্ষা দফতরে দ্বারস্থ হতে বলা হয়। জমা পড়া অভিযোগ খতিয়ে দেখতেই বেরোয় সমাধান সূত্র। শর্তসাপেক্ষে চাকরি পান অনেকেই। প্রাইমারিতে শিক্ষক নিয়োগের জটিলতা কাটে। আপার প্রাইমারি ক্ষেত্রেও সেই পথেই হাঁটছে শিক্ষা দফতর। আপার প্রাইমারিতে শিক্ষক নিয়োগ। জটিলতা কাটাতে উদ্যোগ শিক্ষামন্ত্রীর। ১৫ মার্চের মধ্যে আপার প্রাইমারিতে নিয়োগ সেরে ফেলা হবে। বিধানসভায় দাঁড়িয়ে আশ্বাস দেন শিক্ষামন্ত্রী। কিন্তু, বাস্তবে তা সম্ভব হয়নি। এক্ষেত্রেও মূল সমস্যা আদালতে জমে থাকা মামলা। সমস্যা মেটাতে প্রাইমারি ফর্মুলাতেই এগোচ্ছে শিক্ষা দফতর। শিক্ষামন্ত্রী বলছেন, আদালতে না গিয়ে আমাদের কাছে আসুন। শিক্ষামন্ত্রীর দাবি, নিয়োগ সংক্রান্ত সব কাজ সম্পূর্ণ। কিন্ত, আদালতে আটকে থাকা মামলার জেরেই ফল প্রকাশ সম্ভব হচ্ছে না। সামনেই পঞ্চায়েত ভোট। তার আগে আপার প্রাইমারিতে শিক্ষক নিয়োগ সেরে ফেলতে চাইছে রাজ্য।প্রথমে একাদশ-দ্বাদশ,তারপর নবম -দশম ও শেষে পঞ্চম থেকে অষ্টম শ্রেণি পর্যন্ত নিয়োগ সম্পন্ন করা হবে।